<classify> MFANYAKAZI wa Kampuni ya Ulinzi ya Security Guard Paul John raia wa Malawi 30 ameburuzwa katika Mahakama ya Wilaya ya Kinondoni, kwa tuhuma za kunajisi mtoto wa miaka saba.Pamoja na shauri hilo, pia watuhumiwa wawili ambao ni Shukuru Hassan 38 na Said Shabani 34, wamepandishwa kizimbani na kusomewa mashtaka kwa tuhuma ya kesi ya unyanganyi wa kutumia silaha.Katika kesi ya kwanza ya kunajisi, Mwendesha Mashtaka Hellen alidai mbele ya Hakimu Ester Mwakalinga kuwa John alitenda kosa hilo Machi 25, mwaka huu katika eneo la tegeta Nyuki wilayani Kinondoni jijini Dar es Salaam.Hata hivyo, mtuhumiwa alikana kutenda kosa hilo na kesi hiyo iliyoahirishwa hadi Septemba 10, mwaka huu.Mtuhumiwa alirejeshwa mahabusu baada ya kushindwa kukidhi masharti ya dhamana ambayo ni kuwa na wadhamini wawili ambao ni watanzania, kuwa na wafanyakazi kutoka taasisi zinazotambulika na serikali wakiwa na vitambulisho na barua za utambulisho kutoka kwenye ofisi zao.Katika kesi nyingine Hassan na Shaban wamesomewa mashtaka ya tuhuma za unyanganyi wa kutumiwa silaha.Mwendesha Mashtaka, Yusuph Aboud alisoma mashtaka hayo mbele ya Hakimu Frank Mushi, ambapo alidai kuwa watuhumiwa hao walitenda kosa hilo, Novemba 14, mwaka 14, mwaka jana.Alidai kuwa washtakiwa hao walipora vitu mbalimbali kama vile kompyuta 12, UPS DDR, Printa moja, na vingine vyenye thamani ya Sh milioni milioni 48.9 ambavyo ni mali ya kampuni ya City Mortagage na Finance Ltd.  <topic>: kitaifa 